Τύργια Πρέβεζας

Η Τύργια είναι οικισμός στην Ήπειρο και την Περιφερειακή Ενότητα Πρέβεζας.

 Γενικά 
Η Τύργια βρίσκεται σε υψόμετρο 30 μέτρα ενώ απέχει περίπου 12 χλμ. Δ. από τη Φιλιππιάδα (έδρα του δήμου) και 32 χλμ. Β.-ΒΑ. από την Πρέβεζα. Αναφέρεται επίσημα για πρώτη φορά ως ξεχωριστός οικισμός το 1961 να απογράφεται στην κοινότητα Κρανιάς. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Κρανέα αποτελούν την κοινότητα Κρανέας που υπάγεται στη Δημοτική Ενότητα Κρανέας του Δήμου Ζηρού. 

Ο οικισμός της Τύριας αποτελεί το νοτιότερο χωριό της Λάκκας Σουλίου ή Λάκκας Λελόβου και το πρώτο χωριό επί της εθνικής οδού Στεφάνης - Δερβιζιάνων, η οποία διασχίζει κατά μήκος το χωριό (από το 2ο ως το 4ο χιλιόμετρο) και πέριξ της οποίας υπάρχουν καφενεία, καταστήματα και το νηπιαγωγείο, ενώ στο κέντρο του χωριού βρίσκεται το πρώην δημοτικό σχολείο, παιδική χαρά, η πλατεία με τα πλατάνια και το παλιό μεγάλο πηγάδι (της θειάκως) και η νεόδμητη εκκλησία των Αγίων Δώδεκα Αποστόλων, ενώ νοτιοδυτικά (θέση Ρουπακιά) η παλιά εκκλησία της Παναγίας Ζωοδόχου Πηγής και το δάσος Βαλαωρίτη, το οποίο πήρε την ονομασία από την μεγάλη και γνωστή οικογένεια των Βαλαωριτών που κατοικούσε εκεί πριν το 1700. Οι κάτοικοι της Τύριας ασχολούνται κυρίως με τον αγροτικό και κτηνοτροφικό τομέα, ενώ οι γυναίκες του χωριού ίδρυσαν το 2017 τον Σύλλογο Γυναικών Τύριας " Ζωοδόχος Πηγή".

Παραπομπές

Κατηγορία:Δήμος Ζηρού